Formandsberetningen ved generalforsamlingen i grundejerforeningen ORE STRAND 2018

Så gik endnu et godt år i foreningen.

På sidste års generalforsamling fortalte vi, at vi i bestyrelsen ville gå i gang med at renovere vores veje og at Hybenvænget havde første prioritet.

Vi indhentede 3 tilbud på arbejdet, og valget faldt på Villa+ et lokalt firma. Det blev aftalt, at arbejdet skulle udføres, når vinteren var overstået – men så tog kong vinter over, og derfor blev arbejdet udsat. Men det blev lavet, og til alles tilfredshed.

Da Villa+ efterlod et stort læs vejmateriale, som vi måtte få kvit og frit, indhentede vi tilbud på renovering af hhv. Strandparken og Kaprifolievej, og disse veje skulle nu også være i god stand.

Næste projekt for vores vejrenovering bliver Gyldenrisvej, som også trænger til et nyt lag og en afretning.

Ud over renovering af vejene, har vi fortsat fokus på at der flere steder opstår problemer med overfladevand, og vi udbygger derfor hele tiden vores net af vejdræn og brønde. Næste projekt bliver etablering af en brønd på hjørnet Sandkrogen/Hybenvænget.

Vi støvbekæmper vores veje 3 gange i løbet af sommeren, og nogle gange – når sommeren er som i år, giver det lidt problemer med fedtede og beskidte veje. For at få det bedste resultat, skal det nemlig helst regne når materialet er kørt ud. Og regn har der jo ikke være meget af denne sommer.

Når nu jeg er ved støvbekæmpelsen, kan jeg orientere om, at der vil blive lagt et datablad om dette på vores hjemmeside, så det bliver muligt for alle at se, hvad det er der bliver kørt ud.

Siden sidste generalforsamling, er der kommet en ny persondatalov, og det er vi i bestyrelsen klar over. Og her kan det oplyses, at vi opbevarer almindelige personoplysninger: Navn, adresse, evt. e-mail og telefon og at vi ikke giver oplysningerne videre. Der vil blive lagt mere ud på vores hjemmeside omkring dette.

Bestyrelsen har været på rundvisning på Vesthavnen i Vordingborg, hvor vi fik en god indsigt i hvad der sker, og hvad planerne er. Da man fra havnens side, er meget interesseret i at genere mindst muligt, og have et så godt forhold til alle dens naboer, fik jeg lov til, at invitere grundejerforeningens medlemmer til en rundvisning, så hvis der er nogle der er interesserede – skal I lige give mig besked. Jeg har allerede fået nogle tilkendegivelser på Facebook..

Hvis man har en interesse for havnens arbejde, kan jeg anbefale at man tilmelder sig deres nyhedsbrev på chbi@vordingborg.dk, ligesom man kan følge arbejdet på havnens hjemmeside.

I bestyrelsen er vi i gang med at undersøge mulighederne for fx fibernet eller lignende, og Tove og Benny vil fortælle om dette under eventuelt.

Sluttelig, som jeg indledte med at sige – blev det rigtig vinter i år. Der kom rigtig meget sne, og det betød at der nogle steder i foreningen blev ryddet for sne. For at gøre det helt klart, vil jeg oplyse om at der var tale om at beboere gik sammen og betalte en entreprenør for arbejdet.

Med disse ord, tak for et godt år og endnu en gang velkommen til vores generalforsamling